b"\n_START_ARTICLE_\nTei\xc3\xa0\n_START_SECTION_\nEmpla\xc3\xa7ament\n_START_PARAGRAPH_\nEl municipi de Tei\xc3\xa0 es troba al voltant de la riera de Tei\xc3\xa0, en el centre d'una petita vall i al peu de la Serralada Litoral. Queda separat de Premi\xc3\xa0 de Dalt pel petits turons de Salve Regina i Lled\xc3\xb3. _NEWLINE_En la seva zona agr\xc3\xadcola els conreus de sec\xc3\xa0 (cereals i vinya) dominen sobre els de regadiu (patates, hortalisses i flors). Despr\xc3\xa9s de les plagues de la fil\xc2\xb7loxera, la vinya original desaparegu\xc3\xa9 i fou replantada amb ceps americans. A finals del segle XX, ja quedaven pocs camps de conreu. L'ofensiva immobili\xc3\xa0ria va anar urbanitzant noves zones com la Molassa, Vallbellida, la Vinya o Sant Berger._NEWLINE_.\n_START_SECTION_\nFets de 1714\n_START_PARAGRAPH_\nDes del 4 d\xe2\x80\x99agost de 1713, representants de les poblacions properes a Matar\xc3\xb3 van acudir a la ciutat per donar l\xe2\x80\x99obedi\xc3\xa8ncia a les noves autoritats borb\xc3\xb2niques. Tot i aix\xc3\xad, la vila de Tei\xc3\xa0, juntament amb Vilassar, no ho va fer. Conseq\xc3\xbcentment, tres-cents soldats borb\xc3\xb2nics es van dirigir cap a aquestes localitats, per\xc3\xb2 el sometent s\xe2\x80\x99hi va enfrontar i els va obligar a fugir._NEWLINE_Poques jornades despr\xc3\xa9s, l'Expedici\xc3\xb3 del Bra\xc3\xa7 Militar del diputat militar Antoni de Berenguer i de Novell i Rafael de Nebot i Font endins\xc3\xa0 cap a l'interior del pa\xc3\xads amb uns quatre-cents cavalls i dos o tres-cents miquelets, amb la intenci\xc3\xb3 de desviar l'atenci\xc3\xb3 del Setge de Barcelona i coordinar els esfor\xc3\xa7os amb Manuel Desvalls i de Verg\xc3\xb3s, el governador del Castell de Cardona, derrotant als francesos l'11 d'agost a la Batalla de Caldes, i el 20 d'agost a Vilassar i Tei\xc3\xa0 per evitar que el marqu\xc3\xa8s d\xe2\x80\x99Arpajon, amb el seu destacament borb\xc3\xb2nic, represali\xc3\xa9s les poblacions. El 20 d\xe2\x80\x99agost, despr\xc3\xa9s de produir-se combats intensos a la vila de Vilassar, que va ser incendiada, la lluita es va despla\xc3\xa7ar a Tei\xc3\xa0. El coronel Sebasti\xc3\xa0 Dalmau va defensar l\xe2\x80\x99indret, per\xc3\xb2 no va evitar que una finca de la seva propietat, l\xe2\x80\x99actual Can God\xc3\xb3, fos cremada. L\xe2\x80\x99\xc3\xbanic element que en va quedar dempeus fou la capella. Posteriorment, amb la immediatesa de la presa de Vic per part de Bracamonte, Berenguer hagu\xc3\xa9 d'abandonar Manresa._NEWLINE_L'any 1769 es van comen\xc3\xa7ar els tr\xc3\xa0mits de la construcci\xc3\xb3 de l'esgl\xc3\xa9sia al barri mar\xc3\xadtim del Masnou, el 1817 es va crear la Vicaria Perp\xc3\xa8tua, separada de la de Tei\xc3\xa0, i fou finalment el 1825 quan el Masnou es va segregar de Tei\xc3\xa0 formant un municipi independent.\n_START_SECTION_\nFesta Patronal\n_START_PARAGRAPH_\nLa Festa Patronal de la vila de Tei\xc3\xa0 \xc3\xa9s el dia de Sant Mart\xc3\xad, l'11 de novembre.\n_START_SECTION_\nGastronomia\n_START_PARAGRAPH_\n\xc3\x89s t\xc3\xadpic de Tei\xc3\xa0 el relleno, un plat de Festa Major (l'11 de novembre, Sant Mart\xc3\xad) \xc3\xa9s un plat confitat de pomes farcides amb carn picada."